́цѣмъ у́бѡ любо́вь къ лу́чшей жи́зни привсели́ся, поревну́имъ добродѣ́телємъст҃ы́хъ, и удали́вшеся повелѣ́ній ра́бскихъ тѣ́ла, свобо́ду го́нимъ: и ѿ зижди́теля въ пусты́нѣ ѡста́вленнаго ди́віяго ѻсла̀, и укоре́нія тре́бующаго да́ни, не слы́шащаго, и посмѣва́ющагося мно́гу наро́ду гра́да, а́ще и до ны́нѣ бре́мя носи́ти, устро́ихомъ того̀, страсте́мъ и ѕло́бамъ подпря́гнувши, но ны́нѣ у́бѡ разрѣши́мъ ѿ у́зъ, а́ще и прекосло́вятъ, не єстество́мъ госпо́діе, но ѿ ѻбы́чая госпо́дство притяжа́вшіи: вся́чески слу́шающе, не язы́комъ єди́нѣмъ, и просты́мъ гла́сомъ, но расположе́ніемъ глаго́люще на́мъ: я́кѡ гдс̑ь єго̀ тре́буетъ, а́біе же по́слютъ я̀, да укра́шенный апо́стольскими ѻде́ждами, колесни́ца сло́ва бу́детъ: илѝ на пре́жней ѡста́вленный па́жити, созадѝ вся́кагѡ цвѣту́щагѡ да и́щетъ, є́же є́сть процвѣта́ющымъ бж҃е́ственнагѡ писа́нія слѣ́дуя глаго́ламъ, руководи́тися въ чу́дное житіѐ, и пи́щу вку́пѣ и увеселе́ніе плодонося́щее мно́гое